laion/Wikipedia-Exotic huggingface dataset:
ჯოზეფ ლეო მანკევიჩი

ჯოზეფ ლეო მანკევიჩი (ინგლ. Joseph Leo Mankiewicz; დ. 11 თებერვალი, 1909, ფლორენცია — გ. 5 თებერვალი, 1993) — ამერიკელი კინო რეჟისორი, სცენარისტი და პროდიუსერი. სახელი გაითქვა ფილმით „ყველაფერი ევას შესახებ“, რომელიც ოსკარის 14 ნომინაციაზე იყო წარდგენილი და ექვსში გაიმარჯვა. ის იყო ოსკაროსანს სცენარისტის, ჰერმან მანკევიჩის ძმა. 1949 - წერილი სამ ცოლს (A Letter to Three Wives) 1950 - ყველაფერი ევას შესახებ (All About Eve) 1952 - ხუთი თითი (5 Fingers) 1953 - იულიუს კეისარი (Julius Caesar) 1954 - ფეხშიშველი გრაფინია (The Barefoot Contessa) 1959 - უეცრად, გასულ ზაფხულს (Suddenly, Last Summer) 1963 - კლეოპატრა (Cleopatra) 1972 - მეძებარი (Sleuth) ჯოზეფ ლეო მანკევიჩი კინოფილმების ინტერნეტ-მონაცემთა ბაზაში ჯოზეფ ლეო მანკევიჩი — Find a Grave-ზე
ოქროს გლობუსი წლის ახალი ვარსკვლავი კაცისთვის

ოქროს გლობუსი წლის ახალი ვარსკვლავი კაცისთვის — ოქროს გლობუსის დაჯილდოების ერთ-ერთი ნომინაცია. გაიცემოდა 1948-1983 წლებში. 1954-1965 წლებში რამდენიმე გამარჯვებულს ასახელებდნენ. 1968: დასტინ ჰოფმანი ფილმში „კურსდამთავრებული" 1969: ლეონარდ უაითინგი ფილმში „რომეო და ჯულიეტა" 1970: ჯონ ვოითი ფილმში „შუაღამის კოვბოი" 1976: ბრედ დიურიფი ფილმში „ვიღაცამ გუგულის ბუდეს გადაუფრინა" 1980: რიკ შროდერი ფილმში „ჩემპიონი" goldenglobes.org დაარქივებული 2015-08-01 საიტზე Wayback Machine.
ოქროს გლობუსი საუკეთესო მსახიობი ქალისთვის დრამაში

ოქროს გლობუსი საუკეთესო მსახიობი ქალისთვის დრამაში — ოქროს გლობუსის დაჯილდოების ერთ-ერთი ნომინაცია. გაიცემა 1951 წლიდან. მანამდე გაიცემოდა ერთიანი ჯილდო ქალის როლის საუკეთესო შესრულებისთვის. "†" აღნიშნავს ოსკარის მოგებას ‡ აღნიშნავს ოსკარის ნომინაციას "§" აღნიშნავს გამარჯვებას ოსკარზე ნომინაციის გარეშე goldenglobes.org დაარქივებული 2015-08-01 საიტზე Wayback Machine.
მოხოროვიჩიჩის ზედაპირი

მოხოროვიჩიჩის ზედაპირი (მოხოროვიჩიჩის საზღვარი; როგორც წესი ეწოდება მოხო, ან უბრალოდ M) — გამყოფი ზედაპირი დედამიწის ქერქსა და მანტიას შორის, რომელიც დადგენილია სეისმოლოგიური მონაცემებით. გრძივი სეისმური ტალღების გავრცელების სიჩქარე მოხოროვიჩიჩის ზედაპირზე გადასვლისას (ზემოდან ქვემოთ) ნახტომისებურად იზრდება 6,7-7,6-იდან 7,9-8,2 კმ/წმ-მდე, ხოლო განივი ტალღებისა — 3,6-4,2-იდან 4,4-4,7 კმ/წმ-მდე. სხვადასხვა გეოფიზიკური, გეოლოგიური და სხვა მონაცემები გვიჩვენებენ, რომ ნახტომისებურად უნდა იცვლებოდეს ნივთიერებათა სიმკვრივეც: 2,9-3,0-იდან 3,1-3,5 ტ/მ³-მდე. ვარაუდობენ, რომ მოხოროვიჩიჩის ზედაპირი ერთმანეთისაგან ყოფს სხვადასხვა ქიმიური შედგენილობის ფენებს. სახელი ეწოდა ხორვატელი მეტეოროლოგისა და გეოფიზიკოსის ანდრია მოხოროვიჩიჩის პატივსაცემად, რომელმაც 1909 წელს პირველმა დაადგინა ამ საზღვართან დაკავშირებული სეისმური ტალღები. ზოგიერთ უნიკალურ რაიონში მოხოროვიჩიჩის ზედაპირი სუსტად არის გამოხატული, ფიზიკური პარამეტრები ვერტიკალზე იცვლება თანდათანობით რამდენიმე კილომეტრის ინტერვალში. მოხოროვიჩიჩის ზედაპირის ბუნებაზე ერთიანი აზრი არ არსებობს. გეოფიზიკური მონაცემების მიხედვით, მოხოროვიჩიჩის ზედაპირის ქვემოთ ვრცელდება ან ულტრაფუძე შედგენილობის ზედაპირი (პერიდოტიტების ტიპი), ან ძირითადი შედგენილობის მჭიდრო ზედაპირი — ეკლოგიტები. მოხოროვიჩიჩის ზედაპირი ოკეანის საგების ქვეშ 5-იდან 10 კმ-მდე ვრცელდება, ხოლო კონტინენტური ქერქიდან 20-იდან 90 კმ-მდე, საშუალოდ 35 კმ-მდე. ბურღვით მოხოროვიჩიჩის ზედაპირამდე მიღწევის რამდენიმე ცდა განხორციელდა XX საუკუნეში, თუმცა უშედეგოდ. გასული საუკუნის 60-იან წლებში ეროვნული სამეცნიერო ფონდის მიერ განხორციელდა პროექტი „მოხოლე“, აღსანიშნავია აგრეთვე კოლის ზეღრმა ჭაბურღილი, ყოფილ სსრკ-ში. ამ პროექტების ძირითადი დანიშნულება იყო მოხოროვიჩიჩის ზედაპირის გამოკვლევა. შეგიძლიათ იხილოთ მედიაფაილები თემაზე „მოხოროვიჩიჩის ზედაპირი“ ვიკისაწყობში. მოხოროვიჩიჩის ზედაპირი – ენციკლოპედია ბრიტანიკა (ინგლისური) Modellierung des östlichen Saxothuringikums und der Moho დაარქივებული 2007-09-29 საიტზე Wayback Machine. ↑ 1.0 1.1 1.2 მოხოროვიჩიჩის ზედაპირი. გეოლოგიური ლექსიკონი ↑ Большая российская энциклопедия | Граница Мохоровичича. დაარქივებულია ორიგინალიდან — 2021-04-24. ციტირების თარიღი: 2021-04-24. ↑ მოხოროვიჩიჩის ზედაპირი. სამეცნიერო-ტექნიკური ენციკლოპედიური ლექსიკონი ↑ James Stewart Monroe, Reed Wicander (2008). The changing Earth: exploring geology and evolution, 5th, Cengage Learning, გვ. 216. ISBN 0-495-55480-4.
Story of the Year

Story of the Year — ამერიკული როკ-ჯგუფი, რომელიც შეიქმნა 2000 წელს მისურის შტატის ქალაქ სენტ-ლუისში. მისი ორიგინალური სახელი იყო Big Blue Monkey, თუმცა მას შემდეგ, რაც გამოვიდა მათი პირველი EP Story of the Year, აღმოჩნდა, რომ სახელი Big Blue Monkey უკვე სხვა ჯგუფს ჰქონდა და შესაბამისად ჯგუფის ახალ სახელად აირჩიეს Story of the Year. ჯგუფის ჩამოყალიბების შემდეგ რამდენიმე წელიწადში მათ მიაღწიეს თავიანთ პირველ კომერციულ წარმატებას, სადებიუტო ალბომით Page Avenue. იგი შეიცავდა ისეთ პოპულარულ სიმღერებს, როგორიცაა „Until the Day I Die“ და „Anthem of Our Dying Day“. მეორე ალბომი, In the Wake of Determination, გამოვიდა 2005 წელს. მაგრამ ამ უკანასკნელს დიდი წარმატება ჯგუფისთვის არ მოუტანია. მესამე ალბომი The Black Swan, გამოვიდა 2008 წლის 22 აპრილს, ლეიბლზე Epitaph Records. მეოთხე ალბომია The Constant რომელიც 2010 წელს ჩაიწერა. 7 წლის ადგილობრივი მუშაობის შემდეგ, რაშიც იგულისხმება დემოებისა და სამი EP-ს ჩაწერა, Story of the Year-მა ითანამშრომლა Maverick Records-თან 2002 წელს, შემდეგ კი ჩაწერა და გამოუშვა პირველი ალბომი სახელად Page Avenue 2003 წლის სექტემბერში. პირველი სინგლი ალბომიდან იყო „Until The Day I Die“, რომლითაც ჯგუფი პირველად გავიდა ისეთი რადიოს ეთერში, როგორიც არის KROQ-FM და გაყიდა ათასობით ექზემპლარი მსოფლიოს მასშტაბით. მეორე სინგლი „Anthem of Our Dying Day“ ასევე დიდი პოპულარობით გამოირჩეოდა. მისი ვიდეო გადაიღეს ჯგუფ ლინკინ პარკის წევრ ჯო ჰანის დახმარებით. დღესდღეობით ალბომი Page Avenue გაყიდულია დაახლოებით 900,000 ეგზემპლარის სახით მხოლოდ აშშ-ში, ხოლო მსოფლიო მასშტაბით - მილიონზე მეტი. 2003: Page Avenue აშშ: # 51 2005: In the Wake of Determination აშშ: # 19 2008: The Black Swan აშშ: # 18 2010: The Constant აშშ: # 42 2013: Page Avenue: 10 Years and Counting 2017: Wolves 1998: Three Days Broken 1999: Truth in Separation 2002: Story of the Year 2005: Live in the Lou/Bassassins აშშ: # 138 2008: Our Time Is Now Story of the Year Facebook-ზე Story of the Year Twitter-ზე Story of the Year საიტზე MySpace ოფიციალური ფორუმი დაარქივებული 2007-09-29 საიტზე Wayback Machine. ჯგუფის ჩანაწერები ინტერნეტ-არქივში ↑ 1.0 1.1 1.2 1.3 Billboard, Allmusic
კრეიგ ჰორნერი

კრეიგ ჰორნერი (ინგლ. Craig Horner, დ. 24 იანვარი 1983) — ავსტრალიელი მსახიობი და მუსიკოსი. ცნობილია როლებით: რიჩარდ რალი ტელესერიალში „ლეგენდა მაძიებელზე“ და ეში ტელესერიალში „H2O: უბრალოდ წყალი დაამატე“. დაიბადა ბრისბენში, შტატ კვინსლენდში, ავსტრალია. დაამთავრა წმინდა პეტრეს სახელობის ლუთერანული კოლეჯი (St. Peters Lutheran College) ინდუროპილის გარეუბანში (Indooroopilly), ქალაქ ბრისბენში, ავსტრალია. თეატრით გატაცებული იყო სკოლის წლებში, მისი მსახიობური ნიჭი გამოვლინდა სასკოლო სპექტაკლებში. კოლეჯის დამთავრების შემდეგ გადასახლდა სიდნეიში, სადაც სერიოზულად დაიწყო სამსახიობო კარიერა. ჰორნერის კარიერა დაიწყო სერიალ „კიბერგოგონათი“, სადაც მან ითამაშა ჯექსონ კემპბელის როლი. შემდეგ მან ითამაშა ეშ დავის როლი ტელესერიალში „H2O: უბრალოდ წყალი დაამატე“. პოპულარობა ახალგაზრდა მსახიობტან მოვიდა სერიალ „დიდ ტალღაში“ მონაწილეობის შემდეგ, სადაც მან ითამაშა სერფერ ჰარი მილერის როლი. „დიდ ტალღაში“ წარმატების შემდეგ კრეიგი მიიწვიეს რიჩარდ საიფერის როლზე სერიალში „ლეგენდა მაძიებელზე“. ამჟამად დაქორწინებული არ არის. გატაცებული იყო გიტარაზე დაკვრითა და ლექსების წერით. დაკავებულია სპორტით, მათ შორის ფეხბურთით, ფრენბურთით, ჩოგბურთით, ცურვით, სნოუბორდინგით, თხილამურებით სრიალითა და კაიაკებზე ცურვით. კრეიგ ჰორნერი კინოფილმების ინტერნეტ-მონაცემთა ბაზაში კრეიგ ჰორნერის ფან-კლუბი დაარქივებული 2013-06-13 საიტზე Wayback Machine. კრეიგ ჰორნერი დაარქივებული 2019-07-08 საიტზე Wayback Machine. — TV.com ↑ The Seeker Speaks - TV Feature at IGN. Tv.ign.com. დაარქივებულია ორიგინალიდან — 2012-06-17. ციტირების თარიღი: 2011-02-28.
საერთაშორისო გეოგრაფიული კავშირი

საერთაშორისო გეოგრაფიული კავშირი (ინგლ. International Geographical Union; ფრანგ. Union Géographique Internationale; IGU) — მსოფლიოს გეოგრაფთა საერთაშორისო სამეცნიერო გაერთიანება. პირველი საერთაშორისო კონგრესი ჩატარდა 1871 წელს ქალაქ ანტვერპენში. თანამედროვე სახით ოფიციალურად დაარსდა 1922 წელს ბელგიის ქალაქ ბრიუსელში. ხელმძღვანელი ორგანოა — აღმასრულებელი კომიტეტი, რომელიც შედგება პრეზიდენტის, 8 ვიცე-პრეზიდენტის, გენერალური მდივნისა და ხაზინადარისგან. ადრეული წლებიდანვე გეოგრაფთა სამეცნიერო გაერთიანებამ გამოიმუშავა საერთაშორისო ორგანიზაციის სტრუქტურა, რომელიც დღემდე არსებობს. დღეს, ისევე როგორც XIX საუკუნის მიწურულს, საერთაშორისო გეოგრაფიული კავშირის სტრუქტურა შეიცავს 3 ძირითად კომპონენტს: გენერალური ასამბლეა, რომელიც გვევლინება კავშირის უმაღლეს ორგანოდ და შედგება დელეგატებისაგან. გენერალური ასამბლეის სხდომა იმართება კონგრესის მსვლელობისას. აღმსასრულებელი კომიტეტი შედგება პრეზიდენტის, 8 ვიცე-პრეზიდენტის, გენერალური მდივნისა და ხაზინადარისგან. კომისიები და კვლევითი ჯგუფები მოქმედებენ მუდმივ საფუძველზე. საერთაშორისო გეოგრაფიული კავშირმა თავისი არსებობის მანძილზე მსოფლიოს სხვადასხვა ქვეყანაში ჩაატარა დაახლოებით 30-მდე საერთაშორისო კონგრესი, რომელიც თავის მხრივ, იმართება 4 წელიწადში ერთხელ. საერთაშორისო გეოგრაფიული კავშირის მიზანია გეოგრაფიული კვლევის კოორდინაცია მსოფლიო მასშტაბით, გეოგრაფიული კვლევის შედეგების მოსმენა გეოგრაფიულ კონგრესებსა და რეგიონულ კონფერენციებზე და მათი პუბლიკაცია. ამჟამად საერთაშორისო გეოგრაფიული კავშირი აერთიანებს გეოგრაფებს მსოფლიოს 87 ქვეყნიდან. კონგრესებს შორის მუშაობს 34 კომისია და 4 კვლევითი ჯგუფი, რომლებიც მოიცავენ გეოგრაფიის პრობლემების ფართო სპექტრს. საერთაშორისო გეოგრაფიული კავშირის სამუშაო ენებია ინგლისური და ფრანგული. საერთაშორისო გეოგრაფიული კავშირის საქმიანობის შედეგები რეგულარულად ქვეყნდება ბიულეტენებში, რომელიც გამოიცემა 2 ენაზე წელიწადში რამდენიმეჯერ და აგრეთვე საერთაშორისო გეოგრაფიული კავშირის ოფიციალურ საიტზე. აღსანიშნავია, რომ საერთაშორისო გეოგრაფიული კავშირის ვიცე-პრეზიდენტი 1972-1979 წლებში იყო ქართველი გეოგრაფი თეოფანე დავითაია. საერთაშორისო გეოგრაფიული კავშირი / Union Géographique Internationale საერთაშორისო გეოგრაფიული კავშირი / Russian National Committee დაარქივებული 2009-09-26 საიტზე Wayback Machine. ↑ 1.0 1.1 1.2 1.3 საერთაშორისო გეოგრაფიული კავშირი. დაარქივებულია ორიგინალიდან — 2013-05-08. ციტირების თარიღი: 2013-01-20. ↑ საერთაშორისო გეოგრაფიული კავშირი — დიდი საბჭოთა ენციკლოპედია ↑ International Scientific Conference ↑ zmarł na urzędzie 2006-08; wakat do roku 2008
ოქროს გლობუსი საუკეთესო მსახიობი კაცისთვის დრამაში

ოქროს გლობუსი საუკეთესო მსახიობი კაცისთვის დრამაში — ოქროს გლობუსის დაჯილდოების ერთ-ერთი ნომინაცია. გაიცემა 1951 წლიდან. მანამდე გაიცემოდა ერთიანი ჯილდო კაცის როლის საუკეთესო შესრულებისთვის. ჯილდო ყველაზე მეტჯერ მიღებული აქვს ჯეკ ნიკოლსონს (1974, 1975 და 2002 წლებში) და ტომ ჰენქსს (1993, 1994 და 2000 წწ). "†" აღნიშნავს ოსკარის მოპოვებას იმავე წელს "‡" აღნიშნავს ოსკარის ნომინაციას იმავე წელს goldenglobes.org დაარქივებული 2015-08-01 საიტზე Wayback Machine.
მიიზაკიულა

მიიზაკიულა (ესტ. Mõisaküla) — ქალაქი და მუნიციპალიტეტი ესტონეთის სამხრეთ-დასავლეთ ნაწილში ვილიანდიმაას მაზრაში. ქალაქის სტატუსი მიიღო 1938 წლის 1 მაისს. ქალაქის მოსახლეობა 1938 წელს შეადგენდა 2421, ხოლო 2012 წლის მონაცემებით 839 კაცს. ვიკისაწყობში არის გვერდი თემაზე: მიიზაკიულა ოფიციალური საიტი Mõisaküla railway station picture gallery დაარქივებული 2007-09-27 საიტზე Wayback Machine. ↑ Eesti statistika 2012 ესტონეთის სტატისტიკა 2012
ამადეუსი (ფილმი)

ამადეუსი (ინგლ. Amadeus) — მილოშ ფორმანის ფილმი, რომელიც 1984 წელს გამოვიდა ეკრანებზე. ფილმი გადაღებულია 1979 წელს გამოცემული ამავე სახელწოდების პიესის მიხედვით, რომელიც, თავის მხრივ, ალექსანდრე პუშკინის პიესის „მოცარტი და სალიერის“ ვარიაციაა. ფილმი ასახავს კომპიზიტორების, ვოლფგანგ ამადეუს მოცარტისა და ანტონიო სალიერის ურთიერთობას. ფილმი წარდგენილი იყო 53 სხვადასხვა ჯილდოზე და მათგან 40 მოიპოვა. ოსკარი საუკეთესო სურათი საუკეთესო რეჟისორი: მილოშ ფორმანი საუკეთესო ადაპტირებული სცენარი: პიტერ შეფერი საუკეთესო მსახიობი კაცი: ფარიდ მიურეი აბრაჰამი საუკეთესო მხატვრული გაფორმება: კარელ ჩერნი, პატრიცია ფონ ბრანდენშტაინი საუკეთესო კოსტუმების დიზაინი: თეოდორ პიშტეკი საუკეთესო გრიმი: დიკ სმითი საუკეთესო ხმა: მარკ ბერგერი, თომას სკოტი, ტოდ ბოკელჰაიდე, ქრისტოფერ ნიუმანი ოქროს გლობუსი საუკეთესო დრამა საუკეთესო რეჟისორი: მილოშ ფორმანი საუკეთესო სცენარი: პიტერ შეფერი საუკეთესო მსახიობი კაცი დრამაში: ფ. მიურეი აბრაჰამი BAFTA საუკეთესო ოპერატორი: მიროშლავ ონდრიჩეკი საუკეთესო მონტაჟი: მაიკლ ჩანდლერი საუკეთესო გრიმი და ვარცხნილობა: დიკ სმითი საუკეთესო ხმა: მარკ ბერგერი, თომას სკოტი, ტოდ ბოკელჰაიდე, ქრისტოფერ ნიუმანი სეზარი საუკეთესო უცხოური ფილმი: მილოშ ფორმანი „ამადეუსი“ — TCM-ის მონაცემთა ბაზაში „ამადეუსი“ — Rotten Tomatoes „ამადეუსი“ — Box Office Mojo-ზე
კალასტე

კალასტე (ესტ. Kallaste; 1923 წლამდე კრასნიე-გორი) — ქალაქი და მუნიციპალიტეტი ესტონეთის აღმოსავლეთ ნაწილში ტარტუმაას მაზრაში. მდებარეობს ჩუდ-ფსკოვის ტბის ნაპირზე. ქალაქის სტატუსი მიიღო 1938 წელს. ქალაქის სახელწოდება მომდინარეობს ესტონური სიტყვისაგან kallas (ნაპირი). რუსულად კი 1923 წლამდე ეწოდებოდა კრასნიე-გორი (Красные горы). 1950-1959 წლებში კალასტეს რაიონის ადმინისტრაციული ცენტრია. ეროვნული შემადგენლობა (2000): რუსები — 72,91 %, ესტონელები — 21,14 %. კონფესიური შემადგენლობა (2000): მართლმადიდებლები — 17,55 %, ლუთერანები — 7,10 %, სხვა (ძირითადად სტაროვერი) — 36,21 %, ათეისტი — 39,15 %. რუსულენოვანი საიტი კალასტეს შესახებ დაარქივებული 2016-03-04 საიტზე Wayback Machine. Калласте. ქალაქის მცირე ისტორია ესტონეთის რესპუბლიკა, ქ. კალასტე[მკვდარი ბმული] კალასტეს სტაროვერული გაერთიანება ↑ Eesti statistika 2012 ესტონეთის სტატისტიკა 2012
კარლ ფრიდრიხ ნაუმანი

კარლ ფრიდრიხ ნაუმანი (გერმ. Carl Friedrich Naumann; დ. 30 მაისი, 1797, დრეზდენი — გ. 26 ნოემბერი, 1873, დრეზდენი) — გერმანელი მინერალოგი და გეოლოგი. პეტერბურგის მეცნიერებათა აკადემიის უცხოელი წევრ-კორესპონდენტი (1857). დაიბადა ქალაქ დრეზდენში, მუსიკოსისა და კომპოზიტორის ოჯახში. განათლება მიიღო პფორტაში, სწავლობდა ფრაიბერგის სამთო სკოლაში, ხოლო მოგვიანებით ლაიფციგსა და იენაში. სასწავლებელი დაამთავრა ქალაქ იენაში და 1823 წელს იქვე დაიწყო სწავლება, ხოლო 1 წლის შემდეგ გადაინაცვლა ქალაქ ლაიფციგში. 1835 წელს ფრაიბერგში გახდა გეოგნოზიის პროფესორი. 1842 წელს ლაიფციგის უნივერსიტეტში გახდა მინერალოგიისა და გეოგნოზიის პროფესორი. 1846 წელს ბერნჰარდ ფონ კოტასთან ერთად შექმნა საქსონიის გეოლოგიური რუკა. კარლ ფრიდრიხ ნაუმანი ენციკლოპედიური ცოდნით იყო აღჭურვილი. 1821-1822 წლებში იმოგზაურა ნორვეგიაში, რის შემდეგ დაწერა ნაშრომები კრისტალოგრაფიაში, მინერალოგიასა და გეოლოგიაში. ავტორია სახელმძღვანელოებისა გეოლოგიასა და მინერალოგიაში. 1866 წელს კაინოზოური ჯგუფის რიგით პირველი სისტემისათვის შემოიღო სახელწოდება პალეოგენური სისტემა. 1868 წელს მიენიჭა ლონდონის გეოლოგიური საზოგადოების უოლასტონის სახელობის მედალი. გეოლოგიურ ლიტერატურაში შეიტანა ცნება მეტასომატოზი. მისი სახელობისაა კრატერი მთვარეზე. კარლ ფრიდრიხ ნაუმანი (გერმანული) კარლ ფრიდრიხ ნაუმანი დაარქივებული 2012-06-25 საიტზე Wayback Machine. (გერმანული) კარლ ფრიდრიხ ნაუმანი (რუსული) ↑ 1.0 1.1 http://www.ras.ru/win/db/show_per.asp?P=.id-51443.ln-ru.dl-.pr-inf.uk-12 ↑ Mathematics Genealogy Project — 1997. <a href="https://wikidata.org/wiki/Track:Q829984"></a> ↑ https://www.geolsoc.org.uk/About/Awards-Grants-and-Bursaries/Society-Awards/Wollaston-Medal
პიუსი

პიუსი (ესტ. Püssi) — ქალაქი და მუნიციპალიტეტი ესტონეთის ჩრდილო-აღმოსავლეთ ნაწილში იდა-ვირუმაას მაზრაში. პირველად როგორც დასახლებული პუნქტი ისტორიულ წყაროებში 1472 წლიდან მოიხსენიება. პიუსის ისტორიაში ახალი ეტაპი დაიწყო 1869 წელს, რეველი-სანქტ-პეტერბურგის სარკინიგზო ხაზის მშენებლობის შემდეგ. ქალაქის სტატუსი მიიღო 1993 წელს. ოფიციალური საიტი დაარქივებული 2014-05-30 საიტზე Wayback Machine. ↑ Eesti statistika 2012 ესტონეთის სტატისტიკა 2012
Page Avenue

Page Avenue — ჯგუფ Story of the Year-ის სადებიუტო სტუდიური ალბომი. მან კოლექტივს პირველი საყოველთაო აღიარება მოუტანა. გამოვიდა 2003 წლის სექტემბერში. პირველი სინგლი ალბომიდან იყო „Until The Day I Die“, რომლითაც ჯგუფი პირველად გავიდა ისეთი რადიოს ეთერში, როგორიც არის KROQ-FM და გაყიდა ათასობით ექზემპლარი მსოფლიოს მასშტაბით. მეორე სინგლი „Anthem of Our Dying Day“ ასევე დიდი პოპულარობით გამოირჩეოდა. მისი ვიდეო გადაიღეს ჯგუფ ლინკინ პარკის წევრ ჯო ჰანის დახმარებით. დღესდღეობით ალბომი Page Avenue გაყიდულია დაახლოებით 900,000 ეგზემპლარის სახით მხოლოდ აშშ-ში, ხოლო მსოფლიო მასშტაბით - მილიონზე მეტი. დამატებითი მასალა 3 ვიდეო კადრს მიღმა „Until the Day I Die“ - მუსიკალური ვიდეო ჯგუფის ფოტოსურათები ბმული ექსკლუზიურ მასალაზე ↑ http://www.allmusic.com/album/page-avenue-r656739 ↑ http://www.allmusic.com/artist/story-of-the-year-p578630 ↑ Fallon, Chris. (January 30, 2009) Story of the Year - Page Avenue. AbsolutePunk.net. ციტირების თარიღი: 24 July 2012. ↑ Allmusic review ↑ Story Of The Year - Page Avenue Review. Punknews.org (23 September 2003). ციტირების თარიღი: 24 July 2012. ↑ Story of the Year: Page Avenue. Sputnikmusic (August 8, 2008). ციტირების თარიღი: 24 July 2012.
ბულატ ოკუჯავა

ბულატ ოკუჯავა (რუს. Була́т Ша́лвович Окуджа́ва; დ. 9 მაისი, 1924, მოსკოვი, სსრკ — გ. 12 ივნისი, 1997, კლამარი, საფრანგეთი) — ქართველი საბჭოთა პოეტი, კომპოზიტორი, მომღერალი, ლიტერატორი, პროზაიკოსი და სცენარისტი. 200-მდე სიმღერის ავტორი. საავტორო მუსიკის ჟანრის (ბარდი) წარმომადგენელი. შეგიძლიათ იხილოთ მედიაფაილები თემაზე „ბულატ ოკუჯავა“ ვიკისაწყობში. ბულატ ოკუჯავა — საქართველოს ბიოგრაფიული ლექსიკონი ბულატ ოკუჯავა სახელმწიფო მემორიალური მუზეუმი. (რუსული) 9 Мая Булату Окуджаве исполнился бы 81 год დაარქივებული 2012-01-05 საიტზე Wayback Machine. . (რუსული) Булат Окуджава. (რუსული) ბულატ ოკუჯავა: პოეზია და პროზა. (რუსული)
ბრწყინვალე გონება (ფილმი)

ბრწყინვალე გონება (ინგლ. A Beautiful Mind) — 2001 წლის ბიოგრაფიული ფილმი, რომელიც დაფუძნებულია ჯონ ფორბს ნეშის ცხოვრებაზე. ფილმი გადაღებულია ამავე სახელწოდების ნაწარმოების მიხედვით, რომელიც 1998 წელს გამოიცა და პულიცერის პრემია მიიღო. ჯონ ნეშის როლს ასრულებდა რასელ კროუ, რომლისთვისაც ეს ზედიზედ მეორე წარმატებული ფილმი იყო „გლადიატორის“ შემდეგ. რასელ კროუ - ჯონ ფორბს ნეში ჯენიფერ კონელი - ალისია ნეში ედ ჰარისი - უილიამ პარშერი პოლ ბეტანი - ჩარლზ ჰერმანი კრისტოფერ პლამერი - დოქტორ როსენი ოსკარი საუკეთესო სურათი საუკეთესო რეჟისორი: რონ ჰოვარდი საუკეთესო ადაპტირებული სცენარი: აკივა გოლდსმენი საუკეთესო მსახიობი ქალი მეორეხარისხოვან როლში: ჯენიფერ კონელი BAFTA საუკეთესო მსახიობი კაცი: რასელ კროუ საუკეთესო მსახიობი ქალი მეორეხარისხოვან როლში: ჯენიფერ კონელი ოქროს გლობუსი საუკეთესო დრამა საუკეთესო მსახიობი კაცი დრამაში: რასელ კროუ საუკეთესო მსახიობი ქალი მეორეხარისხოვან როლში: ჯენიფერ კონელი საუკეთესო სცენარი: აკივა გოლდსმენი ოფიციალური საიტი „ბრწყინვალე გონება“ — კინოფილმების ინტერნეტ-მონაცემთა ბაზა (ინგლისური) „ბრწყინვალე გონება“ — TCM-ის მონაცემთა ბაზაში „ბრწყინვალე გონება“ — Allmovie-ზე „ბრწყინვალე გონება“ — Rotten Tomatoes „ბრწყინვალე გონება“ — Box Office Mojo-ზე
ესტონეთის დემოგრაფია

2013 წლის 1 იანვრის მონაცემებით ესტონეთის მოსახლეობა შეადგენდა 1 286 540 ადამიანს. სახელმწიფო ენა არის მხოლოდ ესტონური, თუმცა ესტონეთში ხშირად გამოიყენება რუსული, ასევე უკრაინული, ინგლისური და სხვა. ესტონეთის სტატისტიკის დეპარტამენტის მიხედვით 2009 წელს ქვეყნიდან წავიდა მეტი ადამიანი ვიდრე მოვიდა; წავიდა 4 647 ადამიანი და მოვიდა 3 643. ↑ დაარქივებული ასლი. დაარქივებულია ორიგინალიდან — 2017-11-14. ციტირების თარიღი: 2013-01-20. ↑ http://interfax.ru/news.asp?id=139020
რაპლა

რაპლა (ესტ. Rapla) — ქალაქი ცენტრალურ ესტონეთში, რაპლამაას მაზრისა და რაპლის მუნიციპალიტეტის ადმინისტრაციული ცენტრი. 2008 წლის მონაცემებით, მოსახლეობა 5618 ადამიანს შეადგენს. მარია მაგდალენას ეკლესია რკინიგზის სადგური კულტურის ცენტრი ცენტრალური მოედანი ესტონეთის ქალაქების სია Rapla Parish
კივიილი

კივიილი (ესტ. Kiviõli) — სამრეწველო ქალაქი ესტონეთში, იდა-ვირუმაას მაზრაში. 2005 წლის მონაცემებით, მოსახლეობა 7 000 ადამიანს შეადგენს. მთავარი ინდუსტრიაა ზეთოვანი ფიქლის მოპოვება, საიდანაც მომდინარეობს ქალაქის სახელი (ქვის ზეთი). დაყოფილია ორ რაიონად. დასახლება 1922 წელს დაარსდა, ქალაქის სტატუსი 1946 წელს მიენიჭა. მოსახლეობის დაახლოებით ნახევარი იმიგრირებულია საბჭოთა პერიოდში, ძირითადად რუსები. ზეთის საწარმო ესტონეთის ქალაქების სია ოფიციალური საიტი
სინდი (ესტონეთი)

სინდი (ესტ. Sindi) — ქალაქი ესტონეთში, პიარნუმაას მაზრაში. მდებარეობს მაზრის დედაქალაქ პიარნუდან 14 კილომეტრში, მდინარე პიარნუს მარცხენა ნაპირზე. 2006 წლის მონაცემებით, მოსახლეობა 4 049 ადამიანს შეადგენს. სინდის ტერიტორიაზე ერთ დროს მეზოლითური დასახლება პილუ ყოფილა, რომელიც დაახლოებით ძვ. წ. 8500 წლით თარიღდება და იგი უძველესი დასახველაა ესტონეთში. გეოლოგებმა ის 1965 წელს აღმოაჩინეს. დასახლება სავარაუდოდ ცოტა ხნის მანძილზე არსებობდა, რადგან შემდეგ ის წყალმა დაფარა. ჭაობიანი ტერიტორია XVI საუკუნემდე დაუსახლებელი რჩებოდა. თანამედროვე დასახლება 1833 წელს საფეიქრო საწარმოს ირგვლივ ჩამოყალიბდა. 1921 წელს ის ოფიციალურად გაფრომდა პა­ტა­რა ქა­ლა­ქად, 1938 წელს კი ქალაქად. ქალაქის განვითარებისთვის მნიშვნელოვანი იყო 1928 წელს რკინიგზის გახსნა, რომელიც 1970 წლამდე ოპერირებდა. ერთ-ერთი სახლი ერთ-ერთი სახლი ესტონეთის ქალაქების სია ოფიციალური საიტი დაარქივებული 2011-07-20 საიტზე Wayback Machine.
პალდისკი

პალდისკი (ესტ. Paldiski) — ქალაქი და ბალტიის ზღვის პორტი ჩრდილო-დასავლეთ ესტონეთში, პაკრის ნახევარკუნძულზე. თავდაპირველად ის შვედური დასახლება რაგვერიკი იყო, რომელიც XVIII საუკუნეში რუსეთის ფლოტის ბაზა გახდა. 1762 წელს რუსებმა მას ბალტიისკი პორტი (Балтийский Порт) უწოდეს. 1933 წლამდე ესტონურად ქალაქი ბალტიისკი ერქვა, რაც შეცივალა უფრო ესტონური გამოთქმა პალდისკით. 1962 წელს პალდისკი საბჭოთა ფლოტის წყალქვეშა ბირთვული საწვრთნელი ცენტრი გახდა. ხმელეთზე განლაგებული ორი ბირთვული რეაქტორითა და დასაქმებული 16 000 ადამიანით ის უდიდესი შესაძლებლობების იყო მსგავს ცენტრებს შორის მთელს საბჭოთა კავშირში. ასეთი მნიშვნელობის გამო, მთელი ქალაქი დახურული იყო და გარს ეკლიანი მავთული ერტყა, სანამ 1994 წლის აგვისტოში მას უკანასკნელი რუსული სამხედრო გემი დატოვებდა. რუსეთმა ბირთვული რეაქტორების კონტროლზე საბოლოო უარი 1995 წლის სექტემბერში თქვა. ესტონეთის ქალაქების სია Population of Paldiski by mother tongue in 1897
კუნდა

კუნდა (ესტ. Kunda) — ქალაქი ესტონეთში, ფინეთის ყურის სანაპიროზე. ქალაქის სტატუსი მიიღო 1938 წლის 1 მაისს. ქალაქში ფუნქციონირებს ქაღალდის საწარმო, ცემენტის ქარხანა და ნავსადგური. 2005 წლის მონაცემებით, მოსახლეობა 4 000 ადამიანს შეადგენს. კუნდის სიახლოვეს აღმოჩენილია უძველესი მონადირე-შემგროვებლური საზოგადოების დასახლების ნაკვალევი, რომელიც ძვ. წ. 6500 წლით თარიღდება. ამ ნასახლარებს კუნდის კულტურას უწოდებენ, საიდანაც მომდინარეობს ქალაქის სახელი. საცხოვრებელი კორპუსები ცემენტის ძველი ქარხნის ნანგრევები ქაღალდის ფაბრიკა ჰიდროელექტროსადგური ესტონეთის ქალაქების სია ოფიციალური საიტი (ესტონური)
გაგელი (მრავალმნიშვნელოვანი)

საკუთარი სახელი გაგელი შეიძლება აღნიშნავდეს ერთ-ერთ შემდეგ პიროვნებათაგანს: ვარამ გაგელი — საქართველოს დიდებული ზაქარია გაგელი — საქართველოს დიდი ფეოდალი
რევაზ ღანიაშვილი

რევაზ ღანიაშვილი (დ. 27 მაისი, 1990) — ქართველი ფეხბურთელი, პოზიციით მარცხენა მცველი. 2013 წლამდე ირიცხებოდა საფეხბურთო კლუბ „ვიტ ჯორჯიაში“. საქართველოს თასი გამარჯვებული (1): 2009/2010 საქართველოს სუპერთასი გამარჯვებული (1): 2009/2010 საქართველოს სუპერთასი ფინალისტი (1): 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
მერაბ კოჭლაშვილი

მერაბ კოჭლაშვილი (დ. 22 ნოემბერი, 1956) — ქარველი მწვრთნელი. სხვადასხვა წლებში წვრთნიდა „ვიტ ჯორჯიას“, ასევე იყო „ზესტაფონის“ თავკაცი. ფეხბურთელობისას თამაშობდა საბჭოთა კავშირისა და საქართველოს პირველობის მეორე ლიგის სხვადასხვა გუნდებში. მწვრთნელობა ბავშვთა ფეხბურთში დაიწყო, შემდეგ მუშაობდა საქართველოს ეროვნული ჩემპიონატის უმაღლესი ლიგის არაერთ გუნდში, გორის „დილაში“, ბოლნისის „სიონში“, თბილისის „მრეტებში“, ხაშურის „ივერიაში“, „ზესტაფონში“, „თსუ“-ში. „ვიტ ჯორჯიაში“ მერაბ კოჭლაშვილი 2000 წელს მივიდა, ოთხი წლის შემდეგ სწორედ მისი ხელმძღვანელობით „ვიტ ჯორჯია“ პირველად გახდა საქართველოს ჩემპიონი. 2005-06 წლების სეზონში წვრთნიდა „ზესტაფონა“. „ვიტ ჯორჯიაში“ 2006 წელს დაბრუნდა და მუშაობდა მეორე გუნდში. შემდეგი სეზონი ძირითად გუნდთან გაატარა, რის შემდეგაც კლუბი დატოვა. მისი „ვიტ ჯორჯიაში“ მოღვაწეობის ბოლო პერიოდი იყო 2012-13 წლების სეზონი პროფილი Transfermarkt-ზე (ინგლისური) პროფილი Soccerway-ზე (ინგლისური)